Revideret projekt vedr. etablering af minivådområde på matr. nr. 175, Sillerup

Der er udarbejdet et revideret projekt. Anlægget har samme vandspejlsareal som tidligere ansøgt, men den nuværende udformning tager bedre højde for terrænets variationer, samtidig med at mængden af overskudsjord reduceres væsentligt.
Oplandet er uændret. Det teoretiske opland jvnf,. Scalgro, er på 112 ha. Det faktiske, afvandede opland er dog mindre. Det er ved besigtigelser på stedet konstateret, at der ikke sker nogen afvanding af skoven i oplandet. Den øverste del af strømningsvejen langs nordsiden af skoven er en åben grøft, og det kan konstateres, at der ikke ledes dræn eller grøfter ud i det åbne vandløb.
Det er en del af dimensioneringsgrundlaget for minivådområder, at det altid vurderes, om ikke-landbrugsmæssige arealer i det teoretiske opland faktisk er en del af det drænede opland. Primært for ikke at lave minivådområdet større end nødvendigt med deraf forhøjede tilskud.
Når skoven tegnes ud af oplandet, er det faktiske opland på 91,12 ha.
Den eksisterende rørledning strækning 1-2, lerrør med indvendig dimension ø350 mm, afbrydes i pkt.5. Herfra føres en ny ledning til indløb i anlæggets sedimentationsbassin.
Den eksisterende rørledning har ud fra opmålte bundkoter et gennemsnitligt fald på 9,8 o/oo.
Ud fra opmålte koter kan bundkoten i pkt. 5 beregnes til 13,79.
En Ø 350 mm rørledning med 9,8 o/00 fald har en vandføringsevne på 160 l/s.
Det nye indløbsrør skal ledes ind i sedimentationsbassinet i kote 13,45. Det vil sige at den nye ledning ligger med 4,6 o/oo. For at sikre minimum samme vandføringsevne som den eksisterende ledning, etableres den nye ledning som en Ø 400 mm PVC ledning.
Der sættes en 1 m brønd i pkt. 5, hvor den eksisterende ledning afbrydes.
Den eksisterende rørstrækning fra pkt. 5 til pkt. 2 bibeholdes uændret. Enden lukkes med en flise eller lignende. Sidedræn under minivådområdet fjernes i nødvendigt omfang. Den del af sidedrænene, som ikke berøres af udgravningen, bevares uændrede.
Udløbet fra minivådområdet etableres med 4 Ø 200 mm rør. Rørene ledes ud i en iltningstrappe, i form af en åben, stenforet grøft. Grøften er minimum 50 cm bred.
Grøften tilsluttes den eksisterende rørledning strækning 3-4 i pkt. 6. Rørledningen 3-4 er en Ø 500 mm betonledning med 3 o/oo fald.
Rørledningen mellem pkt. 3 og 4 starter i et lille stykke åben grøft, hvor rørledningen 1-2 udmunder. I grøften tilledes ligeledes vand fra opland nord for vejen.
Iltningstrappen/grøften afsluttes med et Ø 400 mm rør, som ledes ind i en ny brønd, som sættes på den eksisterende ledning. 
Brønden laves på stedet af betonplader.
Der etableres et nødoverløb i dæmningen ved udløbene. Nødoverløbet består af en stenforet fordybning i dæmningen. Stenforingen føres ned af dæmningen til udløb i iltningstrappen.
Fordybningen går 10-15 cm under toppen af dæmningen.
Se vedlagte illustrationer fra standard projektbeskrivelse for udtagningskonsulenter om iltningstrappe, nødoverløb mm.
Der er til det først ansøgte projekt fremsendt følgende spørgsmål på landzonedelen:
· Minivådområdet ligger på to ejendomme, som har samme ejer. Ejer skal forholde sig til det. Begge matrikler skal tilhøre den samme ejendom eller anlægget skal flyttes til én af dem.
Spørgsmålet er ikke længere relevant, da anlægget nu kun berører en matrikel.
· Anlægget ser ud til at ligge tværs hen over højdekurverne, dvs. der sker på den ene side en stor afgravning (op til 2,5 meter) og på den anden side påfyld (?) (iht. terrænkort). Placeringen i landskabet skal drøftes. Kunne den ligge på det lidt mere flade areal i kote 13 f.eks.
Anlægget er i den reviderede udgave indpasset bedst muligt i forhold til højdekurverne, når der samtidig skal tages hensyn til krav til længde/bredde forhold, størrelse af vandspejl, samt den mulige, rationelle drift af jorden efterfølgende.
· Der mangler skellinjer på de kort, hvor anlægget er tegnet mere detaljeret (alle steder). Dette var aftalt, at de skal indføjes. 
Dette er især vigtigt i det her tilfælde, hvor det går hen over to ejendomme.

· Højdekurverne er ikke indtegnet – dette giver et godt overblik over placeringen i terrænet.
Der vedlægges nye kort med matrikelskel og højdekurver.
· Skrænterne af anlægget er ikke indtegnet (ellers er de måske meget smalle?)
Der vedlægges grafik af jordafgravning/påfyldning hvor skråninger er inkluderet.
· Overskudsjorden flyttes til anden ejendom (som dog er ejerens). 
Kræver eventuelt jordanmeldelse for flytning eller VVM (?) 
Kræver så også en vurdering om erhvervsmæssigt nødvendigheden til landbrugsejendommens drift på denne ejendom, da det er ikke den samme ejendom, hvor minivådområdet afgraves fra. Dertil skal de konkrete højder af terrænreguleringen oplyses.
Den erhvervsmæssige nødvendighed vil være den samme, uanset hvilken matrikulær ejendom, der er tale om. Markerne drives samlet, som en del af en større plantevals- og svineproduktionsejendom.
Der vil maks. blive påfyldt op til 0,5 m jord ovenpå eksisterende terræn. Jorden afrømmes i lavningerne, inden udlægning af råjord, hvorefter mulden lægges tilbage. Der vil ikke blive påfyldt mere jord, end at de eksisterende afløbsforhold for overfladevand bevares. Dog vil den ”forsinkelseseffekt” som måtte være i lavningerne, jo blive væsentlig mindre.


Der er til det først indsendte projekt fremsendt følgende spørgsmål til delen vedr. Vandløbsloven:
Arealerhvervelser og rådighedsindskrænkninger
• Oplysning om hvorvidt projektet medfører arealerhvervelser eller rådighedsindskrænkninger.
· Vi går udefra at det ikke er nødvendigt, men savner et konkret svar
Projektet medfører ikke nogen rådighedsindskrænkninger eller arealerhvervelser
Omfangsdræn (behandles som nyt vandløb efter §§ 21 og 22 i vandløbsloven)
Følgende oplysninger mangler:
• Beskrivelse af, hvordan tilløbende dræn tilsluttes omfangsdrænet
• Præcis placering af omfangsdrænet
• Dimensioner for omfangsdrænet
• Placering, koter og dimensioner for tilkoblingspunkter fra eksisterende dræn
• Oplysning om eventuel etablering af brønde, herunder placering og dimensioner
• Udløbspunkt for omfangsdrænet, herunder placering, koter og dimensioner
Med den nye udformning forventes der ikke behov for omfangsdræn. Minivådområdet vil ligge i et område, der i dag er drænet. Drænene vi blive sløjfet/fjernet.
Nødoverløb
• Beskrivelse af nødoverløbet, herunder dimensioner og koter
Nødoverløbet består af en stenforet rende i dæmningen i udløbsenden. Dæmningen opbygges, så toppen er 30 cm over designvandspejl. Nødoverløbet vil være en 10-15 cm dyb rende, som kan aflaste dæmningen i ekstreme nedbørssituationer. Se vedlagte illustration fra standard projektbeskrivelse.
Økonomi
• Udgiftsoverslag for projektet
Tilskuddet fra SGAV til etablering af projektet kan estimeres til ca. 600.000 kr. Målet for ansøger vil være at holde udgifterne for projektet indenfor denne beløbsramme.
Overskudsjord
Udlægning af overskudsjord vil sandsynligvis kræve ansøgning efter § 6 i vandløbsloven.
Der bedes derfor oplyst, hvordan overskudsjord håndteres.
Overskudsjord vil blive udlagt i lavninger på nærliggende arealer jvnf. fremsendte kort. Mulden vil blive rømmet af lavningerne, der vil blive udlagt råjord, hvorefter muldlaget retableres. Der vil maksimalt blive opfyldt til niveauet for det omkringliggende terræn, så der ikke sker nogen ændringer i afstrømningsforholdene for overfladevand. Dog vil den forsinkelseseffekt, der måtte være i lavningerne i dag, naturligvis blive formindsket. Det bemærkes, at der med den nuværende ansøgning vil være et væsentlig formindsket behov for udlægning af overskudsjord.
Overfladeafstrømning
Terrænet øst for minivådområdet har overfladeafstrømning mod miniområdet.
Der ønskes en vurdering af, hvordan overfladeafstrømningen ændres som følge af projektets etablering.
Der forventes ikke nogen væsentlig ændring af overfladeafstrømningen efter etablering af anlægget. På østsiden af anlægget er der ingen dæmning. Når nu anlægget er rykket mod vest, vil overfladevandet som hidtil følge den lille lavning som er ovenpå den eksisterende rørledning.
Derudover ønskes fremsendt relevante GIS‑filer for projektet
Gis filer vedlægges .
Fra figurens side 7 fremgår følgende:
"Den eksisterende rørledning før minivådområdet kan med fordel udskiftes, og man kan undersøge muligheden for at hæve drænet…"
Medmindre der er tale om etablering af en ny ledning med samme indvendige dimension (eller nærmeste større indvendige diameter), i samme dybde, med samme fald, samme linjeføring og med samme dræningskapacitet, vil ændringen blive betragtet som en regulering. En ændring af faldforholdene peger således på regulering og kræver en beskrivelse/dokumentation af konsekvenserne for vandafledningen.
Etablering af ny rørledning mellem den eksisterende ledning og minivådområdet er beskrevet i den vedlagte projekttekst.
Minivådområdets udløb
Der ønskes oplyst, om det er de tre udløbsrør, der ledes via en iltningstrappe/iltningsbrønd.
– Hvis ja, ønskes angivelse af placering samt dimensioner for iltningstrappen/iltningsbrønden.
Se vedlagte projekttekst. De nu 4 udløbsrør placeres ligelig fordelt i udløbsendens bredde.
Det oplyses, at de tre rør samles i et rør. Dimensionerne for samlingsrøret ønskes oplyst.
Ikke relevant længere.
Den målte udløbskote bedes uddybet. Er det korrekt forstået, at den angivne kote vedrører det eksisterende hoveddræn? Hvis dette er tilfældet, ønskes oplysning om hoveddrænets dimension.
Se vedlagte projekttekst. Det eksisterende hoveddræn er målt i 2 punkter. Et punkt, der var blotlagt på daværende tidspunkt ca. 36 m syd for pkt. 5, hvor den afbrydes, og ved udløb i åben grøft i pkt. 2. Det fremgår, at ledningen er et Ø350 mm lerrør.
Dimensioner for nødoverløbet ønskes ligeledes oplyst.
Se vedlagte projekttekst. Nødoverløbet er ca. 50 cm bredt.
Oplysningerne vedrørende udløbssiden må gerne suppleres med en ny detailtegning.

Opland
Der ønskes en begrundelse for, hvorfor skoven (22 ha) er fratrukket oplandet.
Se vedlagte projekttekst.

